ORDE do 6 de abril de 2004 pola que se determinan os servizos mínimos que hai que manter durante a folga convocada na empresa Castromil, S.A.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 07/04/2004

Ante a convocatoria de folga presentada na empresa Castromil S.A. que terá lugar entre as 00.00 horas e as 24.00 horas dos días 7, 16, 23 e 30 de abril; 7, 14, 21 e 28 de maio; 4, 11, 18 e 25 de xuño; 2, 9, 16, 23 e 30 de xullo; 6, 13, 20 e 27 de agosto; 3, 10, 17 e 24 de setembro; 1, 8, 15, 22 e 29 de outubro; 5, 12, 19 e 26 de novembro e 5, 10, 17, 24 e 31 de decembro do presente ano 2004, procede que, de conformidade ao establecido no artigo 3 do Decreto 155/1988, do 9 de xuño, esta consellería determine os servizos mínimos que permitan, en consonancia co establecido no artigo 28.2º da nosa Constitución compaxinar o exercicio lexítimo do dereito á folga dos traballadores co mantemento dos servizos esenciais á comunidade.
O exercicio do dereito de folga recoñecido no artigo 28.2º da Constitución debe ser compatible co respecto a outros dereitos fundamentais que asisten os cidadáns e que teñen o mesmo rango constitucional que o dereito de folga.
Eses dereitos fundamentais individuais que é necesario protexer son o dereito á educación, ao traballo, á libre circulación, á liberdade de empresa e á protección da produtividade, á vida familiar, ao descanso, ao ocio, á cultura, ao desfrute do ambiente, á defensa dos consumidores, etc. Estes dereitos, o mesmo que o dereito de folga, vinculan os poderes públicos en canto á súa defensa e salvagarda.
A folga convocada afecta a unha empresa concesionaria que comunica unha parte moi importante do territorio e poboación de Galicia. Castromil, S.A. realiza rutas que comunican seis das sete grandes cidades de Galicia (A Coruña, Ferrol, Santiago de Compostela de Compostela, Ourense, Pontevedra e Vigo).
Estas cidades son centros atraentes de usuarios onde estes reciben todo tipo de servizos esenciais para os cidadáns. Nas cidades están situados os centros educativos (ensino de todos os niveis incluídos os campus universitarios), hospitais, ambulatorios, centros asistenciais de todo tipo, centros de traballo, comercio, ocio e esparexemento.
Os días en que se convoca a folga (todos os venres do ano ademais do día 7 de abril, que coincide co inicio das festividades de Semana Santa) son días en que se produce o maior número de movementos de cidadáns que, en defensa do interese público xeral, debe, necesariamente, terse en conta á hora de modular os servizos mínimos precisos para atender a demanda real existente nese día concreto.
Deben pois establecerse uns servizos mínimos de comunicación entre as cidades e de comunicación coas cidades. A carencia de servizos de transporte non limita só o dereito á libre circulación senón que actúa de forma directa sobre o exercicio doutros dereitos constitucionais que han de ser protexidos.
Cada unha das rutas e número de servizos establecidos son necesarios para garantir a ida e retorno das cidades. Naqueles supostos en que se produce unha coincidencia parcial de servizos esta faise imprescindible. A eliminación desas coincidencias determinaría a eliminación de servizos de forma que partes importantes do territorio e da poboación carecerían absolutamente de comunicación ao non ser posible integrar nunha soa liña rutas que son completamente distintas aínda que teñan coincidencias parciais.
O servizo de transporte en autobús ten un carácter estratéxico no esquema de mobilidade desta Comunidade Autónoma fundamentalmente pola diseminación da poboación e a escasa cobertura que ofrece o transporte ferroviario. A rixidez intrínseca, derivada da infraestructura pola que se presta, fai que este modo non poida chegar ata núcleos de poboación que son necesariamente cativos do servizo de transporte en autobús.
Tendo en conta o volume global de servizos que presta Castromil, S.A. nas súas concesións, o número de servizos concesionais establecidos como mínimos nesta orde representa unha porcentaxe inferior ó 17%. Considera, en consecuencia, esta Administración que a carga de traballo que se impón aos traballadores non pode, en defensa dos dereitos dos usuarios, considerarse lesiva do dereito de folga.
Respecto do servizo de escolares, a especial protección que ten o dereito á educación e a circunstancia de que este estea intimamente vinculado en Galicia ao transporte público en autobús pola extrema diseminación poboacional antes referida (Galicia represente máis dun terzo do orzamento global do transporte escolar público estatal) xustifica a opción realizada polo Decreto 61/1985, do 18 de abril, de garantir todos os servizos neste eido como mínimos, debendo salientarse que esta medida só foi contestada en supostos puntuais de folga xeral pola súa incongruencia co nivel de servizos mínimos establecida para os ensinantes.
Os servizos de traballadores establécense, de conformidade co recollido no Decreto 61/1985, ida antes das 9.00 horas e retorno despois das 18.00 horas.
A especificidade destes transportes deriva de que responden a un segmento da oferta que non pode ser cuberto polos servizos regulares de uso xeral.
A recollida en diversos puntos, que xeralmente só ten coincidencia parcial cos servizos concesionais, o destino en puntos como polígonos industriais, normalmente afastados dos destinos destes últimos servizos, as condicións tarifarias específicas con custos moito máis reducidos e os horarios específicos,
se é o caso, constituén xustificación abonda para regular un réxime específico para o transporte de traballadores. Neste senso o decreto contrapesa o dereito de folga garantindo o servizo de ida antes das 9.00 horas e o de retorno despois das 18.00 horas. Isto xa implica unha afectación na normal prestación do servizo. Así ocorre cun colectivo moi numeroso de funcionarios da Administración pública (máis de 1.000) que son transportados a diario, resultando menoscabado o seu servizo ao se veren obrigados a atrasar o retorno preto de 3 horas.
Debe, pois, apreciarse na regulación dos servicios mínimos para o transporte de traballadores unha valoración equilibrada dos intereses destes a acceder aos seus postos de traballo e da sociedade en xeral a manter un nivel de prestación de servizos públicos eficiente que permita o exercicio de dereitos constitucionais por unha banda, e do exercicio do dereito de folga dos sindicatos por outra.
Na súa virtude, e de conformidade co establecido no Decreto 61/1985, do 18 de abril e no Decreto 155/1988, do 9 de xuño.
DISPOÑO:
Artigo 1º
a) Os servizos mínimos que deberán manterse durante a folga convocada na empresa Castromil S.A. serán os seguintes:
Servizos concesionais:
Concesión: V-7059; XG-433:
* Ferrol-A9-Santiago de Compostela de Compostela-A9-Pontevedra-A9-Vigo.
Saídas de Ferrol: 11.30 e 18.30 horas.
Saídas de Vigo: 7.30 e 19.30 horas.
* A Coruña-A9-Santiago de Compostela-A9-Pontevedra-A9-Vigo,
Saídas da Coruña: 13.00 e 18.01 horas.
Saídas de Vigo: 13.45 e 18.30 horas.
* A Coruña-Ordes-Santiago de Compostela.
Saídas da Coruña: 8.00 e 19.30 horas.
Saídas de Santiago de Compostela: 6.30 e 18.01 horas.
* Betanzos-Ordes-Santiago de Compostela.
Saídas de Betanzos: 13.59 horas.
Saídas de Santiago de Compostela: 12.00 horas.
* A Coruña-A9-Santiago de Compostela-Lalín-Ourense.
Saídas da Coruña: 21 horas (só os venres e inicio ponte).
Saídas de Ourense: 18.45 horas.
* Santiago de Compostela-Lalín-Ourense.
Saídas de Santiago de Compostela: 13.59 e 20.00 horas.
Saídas de Ourense: 6.45 e 20.30 horas.
* Santiago de Compostela-Lalín-O Carballiño.
Saídas de Santiago de Compostela: 18.01 horas.
Saídas do Carballiño: 6.30 horas.
* A Coruña-A9-Santiago de Compostela-Noia-A Ponte Nafonso-Muros.
Saídas da Coruña: 12.00 e 19.00 horas.
Saídas de Muros: 7.15 e 18.01 horas.
* Santiago de Compostela-Noia-A Ponte Nafonso-Muros.
Saídas de Santiago de Compostela: 13.59 e 18.01 horas.
Saídas de Muros: 8.15 e 13.59 horas.
* Muros-Noia-Padrón-Pontevedra-Vigo.
Saídas de Muros: 9.00 horas.
Saídas de Vigo: 18.01 horas.
* Santiago de Compostela-Padrón-Pontevedra-Redondela-Vigo.
Saídas de Santiago de Compostela: 20.00 horas.
Saídas de Vigo: 13.00 horas.
* Santiago de Compostela-Padrón-Pontevedra-A9-Vigo.
Saídas de Santiago de Compostela: 13.00 e 18.01 horas.
Saídas de Vigo: 7.50 e 19.00 horas.
* A Xunqueira-Pontevedra-A9-Vigo.
Saídas da Xunqueira: 13.59 horas.
Saídas de Vigo: 7.40 horas.
* Pontevedra-Redondela-Vigo.
Saídas de Pontevedra: 9.00 horas.
Saídas de Vigo: 10.00 horas.
* Santiago de Compostela-A Toxa.
Saídas de Santiago de Compostela: 10.00 horas.
Saídas de A Toxa: 12.15 horas.
* Santiago de Compostela-Cuntis-Moraña.
Saídas de Santiago de Compostela: 12.00 e 18.45 horas.
Saídas de Moraña: 7.15 e 18.01 horas.
* Santiago de Compostela-Luou.
Saídas de Santiago de Compostela: 13.00 horas.
Saídas de Luou: 9.00 horas.
* Cuntis-Moraña-Pontevedra.
Saídas de Cuntis: 8.00 e 18.01 horas.
Saídas de Pontevedra: 12.30 e 19 horas (só venres e inicio de ponte).
* Ribeira Vilagarcía de Arousa-Pontevedra-Vigo-Bouzas.
Saídas de Bouzas: 19.15 horas.
* Vilagarcía de Arousa-Pontevedra-Vigo-Bouzas.
Saídas de Vilagarcía de Arousa: 9.15 e 18.01 horas.
Saídas de Bouzas: 12.15 horas.
Concesión: V-0527; XG-034.
* Antas-A Lama-Vigo.
Saídas de Antas: 7.20 horas.
Saídas de Vigo: 19.00 horas.
* Caldelas-Vigo.
Saídas de Caldelas: 18.01 horas.
Saídas de Vigo: 12.00 horas.
Concesión: V-7066; XG-440:
* Tui-Pontevedra.
Saídas de Tui: 7.50 e 18.01 horas.
Saídas de Pontevedra: 12.00 e 19.00 horas.
B) Servizos regulares de uso especial para transporte de obreiros e funcionarios.
Todos os servizos nas expedicións anteriores ás 9.00 horas, garantindo o retorno despois das 18.00 horas.
C) Servizos regulares de uso especial para transporte de escolares e estudantes.
Deberanse manter todos os servizos de escolares e estudantes nas expedicións normalmente establecidas de luns a venres lectivos.
Artigo 2º
O incumprimento da obriga de atender os servizos mínimos fixados nesta orde, será sancionado de conformidade coa lexislación vixente.
Artigo 3º
O disposto nesta orde non suporá ningunha limitación dos dereitos que a normativa reguladora da folga lles recoñece aos traballadores.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 6 de abril de 2004.
Alberto Núñez Feijoo
Conselleiro de Política Territorial,
Obras Públicas e Vivenda
CONSELLERÍA DE POLÍTICA AGROALIMENTARIA E
DESENVOLVEMENTO RURAL